|  |
| --- |
|  |
|  |
|  |
|  |
|  |
|  |



**Anexa**

**Acord de Cooperare**

Între :

1. **Municipiul Baia Mare**, cu sediul în Baia Mare, str. Gheorghe Șincai nr. 37, jud. Maramureș, telefon 0262.211.001, cod fiscal 3627692, cont trezorerie RO51 TREZ 24A7 0500 0200 200X deschis la Trezoreria Baia Mare, reprezentat prin Ioan Doru Dăncuș, în calitate de Primar al Municipiului Baia Mare, denumit în continuare **Partener**

și

1. **Asociația “CSR Nest** “, cu sediul în București, Șoseaua Gheorghe Ionescu Sisesti nr. 225C, sc. 1 , et. 1, ap. 113, Sector 1, autorizată prin încheierea din data de 8.12.2011 a Judecătoriei sector 2 București, pronunțată în dosarul nr. 42279 / 300 / 2010, având Codul de Înregistrare Fiscală ( CIF ) RO27926365, personă juridică non-profit, având cont IBAN nr. RO58 INGB 0000 9999 0677 6578, deschis la ING Office Băneasa, reprezentată prin dl. Sergiu Emeric Sebesi, în calitate de Președinte, denumit în continuare **Organizator**

**Art. 1 . Context și Obiective** :

Prezentul acord de cooperare dintre Asociația CSR Nest și Primăria Baia Mare are ca obiectiv implementarea unui sistem de colectare a deșeurilor de tip “Log Boom “ pe râul Firiza, contribuind astfel la reducerea poluării și protejarea resurselor de apă. Totodată, acordul de cooperare vizează amenajarea și reabilitarea spațiului din fața Coloanelor de Bazalt Limpedea, transformându-l într-o zona verde accesibilă și prietenoasă cu mediul, în beneficial comunității locale.

**Art. 2. Scopul Acordului de Cooperare**

Prin Acordul de Cooperare, se propune ca părțile să își exprime acordul de colaborare în vederea următoarelor:

1. Implementarea unei campanii comune de conștientizare privind gestionarea responsabilă a deșeurilor, educație ecologica și informare a comunității locale. Această initiațivă va fi completată de amplasarea unui sistem de colectare a deșeurilor de tip “ Log Boom” pe râul Firiza, la intersecția străzilor Barajului cu Turnătorilor, în amonte de trecerea pietonală peste râu. Finanțarea va fi asigurată de către Asociația CSR Nest, cu sprijinul Primăriei Baia Mare pentru activitățile de promovare și comunicare la nivel local.
2. Amenajarea spatiului din fata Coloanelor de Bazalt Limpedea de la intersectia strazilor Barajului cu Limpedea.

**Art. 3. Obiectul Acordului de Cooperare :**

Prezentul Acord de Cooperare are ca obiect stablirea cadrului de implementare și desfășurare a activităților prevăzute la Art. 2, pct. 1 si 2, prin documente anexate, adaptate în funcție de priorități și resurse financiare disponibile. Anexele vor include detalii privind bugetul, calendarul de implemenatre și specificații tehnice aferente.

**Art. 4 Principiile de bună practică ale Acordului de Cooperare :**

4.1 Partenerii se angajează să contribuie activ la implementarea și buna desfășurare a proiectului, respectiv la colectarea deșeurilor de pe râul Firiza, la activitățile educative privind protecția mediului și la amenajarea spațiului din fața Coloanelor de bazalt Limpedea, asumându-și responsabilitățile stabilite prin prezentul Acord de Cooperare.

4.2. Părțile trebuie să colaboreze strâns, să se consulte periodic și să se informeze reciproc cu privire la toate aspectele relevante pentru activitătile desfășurate în cadrul acestui Acord de Cooperare. Orice decizie majoră cu impact asupra proiectului trebuie discutată și agreată în prealabil de ambele părți.

4.3. Partenerii trebuie să desfășoare activitățile cu respectarea celor mai înalte standarde profesionale și de etică, demonstrând profesionalism, eficiență și responsabilitate. Toate acțiunile înteprinse în cadrul Acordului de Cooperare trebuie să fie realizate în conformitate cu reglementările legale în vigoare, cu principiile sustenabilității și cu bunele practice în domeniul protecției mediului.

4.4. Părțile se angajează să asigure transparența și integritatea în toate activitățile desfășurate, să sprijine comunicarea deschisă și să promoveze obiectivele comune stabilite prin acest accord.

4.5. În cazul în care apar dificultăți sau impedimente în desfășurarea activităților, partenerii vor acționa cu bună-credință pentru identificarea unor soluții eficiente și sustenabile, menținând spiritul de cooperare și parteneriat pe tot parcursul implementării proiectului.

**Art. 5 Durata Contractului :**

Prezentul Acord de Cooperare se încheie pe o perioada de 2 ani, cu posibilitatea prelungirii prin acordul scris al ambelor părți.

**Art. 6 Drepturi și Obligații ale partenerilor :**

6.1 Drepturi și Obligații ale Organizatorului - Asociația CSR Nest :

* Implementarea sistemului Log Boom și derularea campaniei de conștientizare ;
* Asigurarea finanțării pentru realizarea proiectului ;
* Obținerea tuturor avizelor necesare instalării sistemului pe cheltuiala sa ;
* Realizarea activităților educative privind gestionarea deșeurilor ;
* Monitorizarea impactului proiectului și raportarea rezultatelor ;
* Colaborarea cu autoritățile locale pentru asigurarea sustenabilității proiectului ;
* Susținerea și promovarea campaniei de constientizare la nivel local;
* Întocmirea documentațiilor pentru amenajarea și reabilitarea spațiului din fața Coloanelor de Bazalt Limpedea, care se vor preda Municipiului Baia Mare și se vor supune spre aprobarea Consiliului Local al Municipiului Baia Mare ;
* Executarea amenajării și reabilitarea spațiului din fața Coloanelor de Bazalt Limpedea pe cheltuiala Asociației CSR Nest , care se va reglementa ulterior ;

6.2. Drepturi și obligații ale Municipiului Baia Mare :

* Sprijinirea implementării proiectului și facilitarea procedurilor administrative ;
* Asigurarea spațiului necesar pentru instalarea sistemului Log Boom ;
* Colectarea deșeurilor din râul Firiza, supravegherea, curățarea și întreținerea zonei unde este amplasat sistemul ;
* Publicarea materialelor campaniei de constientizare la nivel local pe site-ul Municipiului Baia Mare;
* Facilitarea accesului la informații necesare implementării proiectului ;

**Art. 7 Răspunderea partenerilor :**

Părțile vor depune toate eforturile necesare pentru buna desfășurare a proiectului. Orice prejudicii cauzate de nerespectarea obligațiilor asumate prin prezentul Acord de Cooperare vor fi suportate de partea în culpă, conform legislației aplicabile.

**Art. 8 Notificări :**

Orice comunicare oficială între părți se va face în scris, prin e-mail sau scrisoare recomandată cu confirmare de primire la datele de contact menționate la finalul acestui Acord de Cooperare.

**Art. 9 Legea aplicabilă :**

Prezentul Acord de Cooperare este guvernat de legislația din România privind parteneriatele între autoritățile locale și organizațiile non-guvernamentale, precum și de reglementările privind protecția mediului.

**Art. 10 Litigii :**

Orice neîntelegeri apărute între părți vor fi soluționate pe calea amialbilă. în cazul în care acest lucru nu este posibil, litigiile vor fi soluționate de instanțele competente din România.

**Art. 11 Clauze finale :**

11.1. Acest Acord de Cooperare nu interferă nici unei părți dreptul de a angaja cealalată parte în acte de comerț / evenimente / proiecte fără acordul scris al acesteia din urmă, conform clauzelor din acest Acord de Cooperare.

11.2. Modificarea prezentului Acord de Cooperare se face numai prin acordul scris al părților.

11.3. Prezentul Acord de Cooperare reprezinta voința părților și înlătură orice înțelegere verbală dintre acestea, anterioară sau ulterioară încheierii lui.

11.4. Prezentul Acord de Cooperare a fost încheiat în două exemplare, câte unul pentru fiecare parte, azi, \_\_\_\_\_\_\_\_\_\_\_\_, data semnării .

**Responsabili de implementare :**

**Primarul Municipiului Baia Mare Reprezentant CSR Nest**

 **Ioan Doru Dăncuș Sergiu Sebesi – Președinte**